OpenLLM-France/wikimedia huggingface dataset:
# The Haunting (1963ko filma)

The Haunting 1963ko Robert Wise estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Ingalaterra Berriko Hill House izeneko gaiztakeria ospedun etxalde zaharra naturaz gaindiko botereak hartuta dagoela jakitean, John Markway doktoreak gertakari psikikoak ikertzen dituen antropologoak bertan esperimentu bat egitea erabakiko du.

## Aktoreak

* Julie Harris: Eleanor "Nell" Lance
* Claire Bloom: Theodora "Theo"
* Richard Johnson: Dr. John Markway
* Russ Tamblyn: Luke Sanderson
* Fay Compton: Mrs. Sanderson
* Rosalie Crutchley: Mrs. Dudley
* Lois Maxwell: Grace Markway
* Valentine Dyall: Mr. Dudley
* Diane Clare: Carrie Fredericks
* Ronald Adam: Eldridge Harper

## Erreferentziak

* ↑ www.sansebastianfestival.com

## Kanpo estekak

* Datuak: Q865987
# The Haunting (1999ko filma)

The Haunting (euskaraz Gordelekua) 1999ko Jan de Bont herbeherear zinema zuzendariaren beldurrezko filma bat da. Shirley Jackson idazlearen The Haunting of Hill House ("Muinoko Etxeko Gordolekua") eleberrian oinarritua dago. Liam Neeson, Catherine Zeta-Jones, Owen Wilson eta Lili Taylor aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEBetako Massachusetts estatuko mendebaldeko Berkshire mendietan duela 10 urte eraikitako etxalde gotiko eta beldurgarria dago, berarekiko heriotz tragikoz osatutako kondaira eta esameses ugari daudelarik. Etxalde honek erakarrita, David Marlow (Liam Neeson) doktoreak beste hiru lagunekin taldea osatuko du: Theo (Catherine Zeta-Jones), emakume izaera bizkor eta saiatuko emakumea; Nell (Lili Taylor), bere familiaren kontrolpetik atera berri den emakume sentikorra; eta Luke Sannerson (Owen Wilson), taldeko zinikoa. Laukotea etxaldera gaua igarotzera joan eta bertan beldurrari buruzko ikerketa burutuko dute.

## Aktoreak

* Liam Neeson: David Marrow doktorea
* Catherine Zeta-Jones: Theo
* Owen Wilson: Luke Sanderson
* Lili Taylor: Eleanor "Nell" Vance
* Marian Seldes: Dudley andrea
* Bruce Dern: Dudley jauna
* Alix Koromzay: Mary Lambetta
* Todd Field: Todd Hackett
* Virginia Madsen: Jane Vance
* Charles Gunning: Hugh Crain

## Kanpo estekak

* The Haunting filmaren IMDBko fitxa irakurgai (Ingelesez)
* Datuak: Q786019
# The Harder They Fall

The Harder They Fall (ingelesez Erorketa Gogorragoa Izango Da) 1956ko Mark Robson kanadar zinema zuzendariak zuzendutako zinema beltzeko film bat da. 1947ko Budd Schulberg idazlearen izenburu berdineko The Harder They Fall eleberrian oinarritua dago. Humphrey Bogart, Rod Steiger eta Jan Sterling aktoreek antzeztu zuten.
Boxeoa eta ustelkeria nahasten dituen istorioa kontatzen du, Primo Carnera italiar boxeolariaren eskandalu batean apur bat oinarritua.
Bestalde, jada esofagoko minbiziaz arras gaixo zegoen Humphrey Bogart aktore ospetsuaren azken filma izan zen, zenbait eszenetako lerroak nahiko ahost ahul eta ia entzugaitzez ahoskatu zituenez, ekoizleak lerro horiek film honetan apaizaren apepera antzeztu zuen Paul Frees aktoreak bikoiztu zitzan zalantzan egon ziren. Halere, Bogarten gaixotasuna ez zen bera eta Rod Steiger aktorearen arteko antzezpen lehia bikaina eta ahaztezina burutzeko oztopo izan.

## Argumentua

Oharra: Atal honek istorio osoa edo amaiera argitzen du.
Eddie Willis (Humphrey Bogart), kazetari beteranoa, inongo eskrupulurik ez duen Nick Benko (Rod Steiger) boxeo agenteak kontratatu du, bere soldatapeko Toro Moreno (Mike Lane) boxeolaria zaletuen artean ospetsu bilakatu dezan. Azken hau txapeldungaia den morrosko indartsu baina baldarra da, bere borrokaldiak aurretik berak irabaz idatzan prestatuak daudenez txapeldun bat dela engainatu dute.

## Aktoreak

* Humphrey Bogart: Eddie Willis
* Rod Steiger: Nick Benko
* Jan Sterling as Beth Willis
* Mike Lane: Toro Moreno
* Edward Andrews: Jim Weyerhause
* Harold J. Stone: Art Leavitt, telebistako kirol esataria
* Carlos Montalbán: Luís Agrandi
* Nehemiah Persoff: Leo
* Felice Orlandi: Vince Fawcett
* Herbie Faye: Max
* Rusty Lane: Danny McKeogh
* Jack Albertson: Pop
* Tony Blankley: Nick Benkoren semea
* Paul Frees: Apaiza
* Val Avery: Frank
* Tommy Herman: Tommy
* Vinnie DeCarlo: Joey
* Matt Murphy: Rigazzo marinela
* Abel Fernandez: Firebird Buruzagia
* Marion Carr as Alice
Boxeolarien agerpenak filmean:
* Jersey Joe Walcott: George
* Max Baer: Buddy Brannen
* Pat Comiskey: Gus Dundee
* Joe Greb: Joey Greb

## Kanpo estekak

* The Harder They Fall filmaren eszena ikusgai. Youtube.com (Ingelesez)
* The Harder They Fall filmaren IMDBko fitxa irakurgai (Ingelesez)
* Datuak: Q1511625
* Multimedia: The Harder They Fall / Q1511625
# The Haunted Palace

The Haunted Palace (euskaraz Jauregi Sorgindua) 1963ko Roger Corman estatubatuar zinema zuzendari eta ekoizleak zuzendu eta ekoitzitako beldurrezko film bat da. 1927ko H. P. Lovecraft idazleraren The Case of Charles Dexter Ward (Charles Dexter Warden Kasua) eleberrian eta 1839ko Edgar Allan Poe idazlearen The Haunted Palace olerkian oinarritua dago. Vincent Price, Debra Paget eta Lon Chaney Jr. aktoreek antzeztu zuten.
1960-1964 artean Roger Cormanek Poeren idazlanetan oinarritutako zortzi filmez osatutako sailaren barnean dago, dena den, film hau gainintzekoak ez bezala nagusiki H. P. Lovecraften eleberrian oinarritua dago, horren erakusle, filma Lovecraften idazlan ugariren kokalekua den fikziozko Arkham udalerrian girotua egotea.

## Argumentua

Oharra: Atal honek istorio osoa edo amaiera argitzen du.
1875. urtea, Ingalaterra Berria, Arkham udalerria. Charles Dexter Ward (Vincent Price) eta Ann (Debra Paget) senar-emazteak herriko landa eremuan dagoen eta ondorengotzan jasotako jauretxe batera iritsi berri dira. Iraganean, 1765ean, jauretxea Charlesen birraitona Joseph Curwen zenaren jabetzakoa zen, Deabruaren jarraitzailea, aztia eta erritu satanikoak burutzearen zalea, behinola Arkhango herritarrak madarikatzeagatik sutan hila. Herritar guztiak Charlesen aurka agertzen dira, herrian dauden hainbat biztanleen deformazio fisikoen arduradun bere birraitona eta bera egiten baidute, haren ondorengoa baita. Izan ere, Charlesen ailegatzeak haren birraitonaren espirituak bere gorputzaz jabetu eta horrak berriz ere duela 110 urte berau hil zuten herritarren ondorengoen aurka egin eta mendekatzeko aukera emango dio.

## Aktoreak

* Vincent Price: Joseph Curwen / Charles Dexter Ward
* Debra Paget: Anne Ward
* Cathie Merchant: Hester Tillinghast
* Frank Maxwell: Priam Willet / Marinus Willet doktorea
* Lon Chaney Jr.: Simon Orne
* Milton Parsons: Jabez Hutchinson
* Elisha Cook, Jr.: Micah Smith / Peter Smith
* John Dierkes: Benjamin West / Jacob West
* Leo Gordon: Ezra Weeden / Edgar Weeden
* Barboura Morris: Edgar Weedenen emaztea
* Guy Wilkerson: Gideon Leach / Leach jauna
* Bruno VeSota: Bruno

## Beste egokitzapenak

Rogern Corman zuzendariak burututako Edgar Allan Poe idazlearen gainontzeko egokitzapenak:
* House of Usher (1960)
* Pit and the Pendulum (1961)
* The Premature Burial (1962)
* Tales of Terror (1962)
* The Raven (1963)
* The Masque of the Red Death (1964)
* The Tomb of Ligeia (1964)

## Kanpo estekak

* IMDBko fitxa irakurgai (Ingelesez)
* Datuak: Q1982191
# The Harder They Come

The Harder They Come 1979ko Perry Henzell jamaikar zinema zuzendariak zuzendutako film dramatikoa da. Jimmy Cliff reggae abeslaria da protagonista, eta Ivanhoe Martinen papera egiten du, Rhyginengan oinarritutako pertsonaia, bizitza errealean existitu eta 1940ko hamarkadan ospea lortu zuen kriminal jamaikarra.
Uhartean izugarrizko arrakasta lortu ondoren, nazioartera eraman eta "baliteke Jamaikako filmik eraginkorrena eta Karibeko filmik inportanteenetariko bat" zela diote.

## Sinopsia

Oharra: Atal honek istorio osoa edo amaiera argitzen du.
Ivanhoe "Ivan" Martin Jamaikako lagun txiroa da, guztiz antisoziala. Landatik hirira iristen da lan bila, reggae abeslari gisa lortzen duen arte. Arrakasta lortzeko bidean jende asko dago. Arrakasta lortzear dagoela, bere diskoa grabatzeko modu bakarra eskubide guztiak galtzea dela ohartuko da, eta horrek oso pertsona bortitz bihurtzen du.

## Aktoreak

* Jimmy Cliff: Ivanhoe "Ivan" Martin
* Janet Bartley: Elsa
* Carl Bradshaw: Jose
* Ras Daniel Heartman: Pedro
* Basil Keane: predikaria
* Bob Charlton: Hilton
* Winston Stona: Ray Jones detektibea
* Lucia White: ama
* Leslie Kong: soinu-ingeniaria
* Prince Buster: DJ

## Erreferentziak

* ↑ (Ingelesez) Kenner, Rob. (2009). «Trevor Rhone, a Writer of ‘The Harder They Come,’ Dies at 69» The New York Times.
* ↑ (Ingelesez) Katz, David. (2006-12-4). «Obituary: Perry Henzell» The Guardian (Londres).
* ↑ Mennel, Barbara,. (2008). Cities and Cinema. Routledge, 170 or..

## Kanpo estekak

* Datuak: Q576909
# The Haunted Mansion (filma)

The Haunted Mansion (euskaraz Etxe Sorgindua), 2003ko Rob Minkoff estatubatuar zinema zuzendariaren umore beltzeko fantasia eta beldurrezko film bat da. Eddie Murphy, Terence Stamp, Nathaniel Parker, Marsha Thomason eta Jennifer Tilly aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Louisiana. Jim Evers (Eddie Murphy) lanari adikzioa dion higiezinen agenteak Sara (Marsha Thomason) emaztea eta Megan (Aree Davis) eta Michael (Marc John Jefferies) seme-alabak Gracey landetxe beldurgarrira bizitzera eramango emanago ditu, eraikina zaharberritzeko asmoa baitu. Baina iritsi bezain azkar, familiari 999 mamu makabro eta adar jotzaile aurkeztuko zaizkie, zaharberritze lanak amaitu aurretik senideak etxetik kaleratzeko prest daudenak. Jimek madarikazioari aurre egin beharko dio, eta une berean, bere familiak zenbat behar duen ere jabetuko da.

## Aktoreak

* Eddie Murphy: Jim Evers
* Terence Stamp: Ramsley
* Nathaniel Parker: Edward Gracey maisua
* Marsha Thomason: Sara Evers
* Jennifer Tilly: Ijito emakumaren espiritua, kristalezko bolan gordea
* Wallace Shawn: Ezra mamua
* Aree Davis: Megan Evers
* Marc John Jefferies: Michael Evers
* The Dapper Dans: Soin abeslariak
* Deep Roy eta Jeremy Howard: Mamu auto-estopistak
* Corey Burton: Mamu Gonbidatua (ahotsa)

## Kanpo estekak

* IMDBko fitxa irakurgai (Ingelesez)
* Webgune ofiziala (Ingelesez)
* Datuak: Q1212923
# The Haunting of Bly Manor

The Haunting of Bly Manor estatubatuar beldurrezko telesaila da, Mike Flanaganek Netflixerako sortua. The Haunting of Hill House telesailaren jarraipena izan da.

## Sinopsia

Oharra: Atal honek istorio osoa edo amaiera argitzen du.
Kritikaren eta publikoaren gorespena izan du Henry Jamesen The Turn of the Screw eleberri laburrean oinarrituriko beldurrezko telesailak. "Dani" Clayton Bly Manor etxe sorgindura berriki ailegaturiko au pairraren istorioa azaltzen du.
Telesaileko gertakizunak flashbackez josi ditu, eta horren ondorio dira mami dramatiko handiko pasarteak. Elkarrizketak egiazko egin ditu, eta irudiak esanahi sinbolikoz bete. Hori gutxi balitz, trebetasunez gidatu du istorioa haurren begietatik ere; euren mundua, helduena eta bien arteko ezberdintasunak maisutasunez marraztu ditu.

## Pertsonaia nagusiak

* Victoria Pedretti: Danielle "Dani" Clayton
* Oliver Jackson-Cohen: Peter Quint
* Amelia Eve: Jamie
** Carla Gugino: Old Jamie / The Storyteller
* T'Nia Miller: Hannah Grose
* Rahul Kohli: Owen Sharma
** Kamal Khan: Old Owen
* Tahirah Sharif: Rebecca Jessel
* Amelie Bea Smith: Flora Wingrave
** Christie Burke: Old Flora / The Bride
* Benjamin Evan Ainsworth: Miles Wingrave
** Thomas Nicholson: Old Miles / The Bride's Brother
* Henry Thomas: Henry Wingrave
** Duncan Fraser: Old Henry / The Father of the Bride

## Erreferentziak

* ↑ «Izuaren maitasunezko sorginkeria» Berria 2020-10-10 CC BY-SA 4.0 lizentziapean.
* ↑ (Ingelesez) Andreeva, Nellie. (2019-6-28). «Victoria Pedretti To Headline 'The Haunting of Bly Manor' Netflix Series» Deadline.
* 1 2 3 4 5 6 7 8 (Ingelesez) Ankers, Adele. (2020-8-24). «Update: The Haunting of Hill House Season 2: First Look at the Residents of Bly Manor» IGN.
* ↑ (Ingelesez) Thorne, Will. (2019-7-15). «'Haunting of Hill House' Star Oliver Jackson-Cohen Returning for 'Haunting of Bly Manor'» Variety.
* 1 2 3 4 5 (Ingelesez) Shaw-Williams, Hannah. (2019-8-30). «The Haunting of Bly Manor Casts T'Nia Miller, Rahul Kohli & More» Screen Rant.
* ↑ (Ingelesez) D'Alessandro, Anthony. (2019-8-28). «'The Haunting Of Bly Manor': Henry Thomas Returning To Netflix Anthology Series» Deadline.

## Kanpo estekak

* Datuak: Q85807418
# Trikimailu (konpartsa)

Trikimailu :
| Sorrera: | 2014 |
| Txupinera: | - |
| Egoitza: | - |
| Leloa: | - |
| Kideak: | 250 inguru |
| Koloreak: | urdina eta horia |
| Egoera: | Aktiboak |
| Webgunea: | |
Trikimailu Bilboko konpartsa da, hauen federakundearen kidea dena. Trikimailu, bidezko eta solidarioa den gizarte bategatik lan egiten duen eta baita Bilbotar eta Bizkaitar gizartearen garapen eta hobekuntzarako hiritar parte-hartze aktiboa (animazio sozio kultural, aisialdi hezigarri eta heziketa ez formalaren bitartez) sustatzen duen erakundea da.
Nahiz eta 2014an sortu Bilboko konpartsaren federankundean, 2015ean jarri zuten bere txosna, Iturri-gunean. 2017an txosnako gunea aldatu zuen, Areatzako iturritik kaialde gunera joan zen, gerortik Satorrakekin gune berri bat sortu zuten.

## Erreferentziak

* ↑ Hona hemen Trikimailu
* ↑ Trikimailuk txosna barria estreinatzen du
* ↑ Jaiarekin bat egiteko prest

## Ikus, gainera

* Bilboko Aste Nagusia
* Bilboko konpartsak

## Kanpo estekak

* (Gaztelaniaz) Bilboko Konpartsen Federakundearen webgunean
* (Gaztelaniaz) Trikimailuren facebook-a
* (Gaztelaniaz) Trikimailuren twitter-ra
* (Gaztelaniaz) Trikimailuren instagram-a
* (Gaztelaniaz) Trikimailuren flicker-ra
* Datuak: Q25476993
# Trikala (unitate erregionala)

Trikala (grezieraz: Περιφερειακή ενότητα Τρικάλων) Greziako unitate erregionala da, Tesalian dagoena. Bere hiriburua Trikala hiria da.
Trikala lau udalerritan banaturik dago:
* Farkadona (4)
* Kalampaka (2)
* Pyli (3)
* Trikala (1)

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q17320461
* Multimedia: Trikala Prefecture / Q17320461
# Trikimako

Trikimako, hankapalu edo akuilu-makuilua zurezko bi zango luzeetako bakoitza da, oina gainean bermatzeko urkila-moduko bana duena. Ura dagoen tokian horien gainean busti gabe ibiltzeko, eta trebetasun- eta oreka-jokoak egiteko erabiltzen dira.

## Erreferentziak

* ↑ «Durangon Folk - Durango - 2018-12-08» Anboto.org (Noiz kontsultatua: 2019-06-20).
* ↑ Harluxet Hiztegi Entziklopedikoa. Trikimako. .

## Kanpo estekak

* Datuak: Q216940
* Multimedia: Stilts / Q216940
# Trikalsilita

Trikalsilita silikato motako minerala da.

## Ezaugarriak

Trikalsilita silikato mineralaren formula kimikoa hau da: ${\ce {(K,Na)AlSiO4}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Trikalsilite: Mineral information, data and localities.» www.mindat.org (Noiz kontsultatua: 12-05-2019).
# Triki Ta Ke

Triki Ta Ke 1996an sorturiko triki musikako talde gipuzkoarra izan zen.

## Historia

Bi disko plazaratu zituzten eta bietan triki doinuak eta pop musika uztartu zituzten. Anabel Arraiza aktoreak ere parte hartu zuen taldean.
Sorturiko kantuen artean oso ezagun bihurtu dira hiru hauek: Buruzagi buru, Trini (Igeldoko astoa, herriko maskota zena) eta Bi izeneko balada.

## Taldekideak

* Iker Dorronsoro (trikia eta ahotsak)
* Anabel Arraiza (ahots nagusia)
* Joseba San Sebastian (baxua eta ahotsak)
* Igor Telletxea (bateria eta perkusioak)
* Ruben Caballero (gitarra eta ahotsak)

## Diskografia

* Triki Ta Ke (2001)
* Bizipen gose (2001)

## Erreferentziak

* ↑ «Triki Ta Ke» Entzun!.

## Kanpo estekak

* Datuak: Q31188045
# Trikini

Trikinia emakumeentzako hiru piezako edozein bainujantziri deritzo. Hori dela eta, hainbat aldaera ditu.
Aldaeretako bat bikiniaren eta bainujantzi arruntaren arteko nahasketatik sortua da. Hau da, bikiniaren bularretakoa eta kuleroa oihalezko zerrenda batez lotuak dituena. Beste aldaera bat, bi titiburutakoz eta kulero batez osatuta dagoena da.
2020ko hamarkadan, COVID-19aren pandemiarekin batera, musuko, bularretako eta kulero banaz osatutako trikinia agertu zen.

## Erreferentziak

* ↑ (Italieraz) Concolino, Nives. (2020-04-26). «Trikini, il costume da bagno con la mascherina» Il Resto del Carlino (Noiz kontsultatua: 2021-04-23).

## Ikus, gainera

* Bikini
* Monokini
* Bainujantzi

## Kanpo, estekak

* Datuak: Q6152872
# Trikiti (argipena)

Trikiti (zenbait euskalkitan, trikitixa) izenak adiera hauek ditu:
* eskusoinu txikia edo euskal akordeoi diatonikoa;
* trikiti musika, euskal musika herrikoia, historikoki eskusoinu txikia eta panderoa jotzen duten bikote batek jotzen duena, gaur egun eskusoinu txikia protagonista duen ia edozein musika mota izendatzeko erabiltzen den arren,
** trikitia, trikiti musikako errepertorioko pieza mota;
* trikiti dantza, trikiti musikarekin dantzatzen diren dantzen multzoa.

## Erreferentziak

* ↑ (Gaztelaniaz) «Trikitixa» Auñamendi entziklopedia.
# Trikitilariak (eskultura)

Trikitilariak Tomas Hernandez Mendizabal diseinatzaile grafiko eta eskultoreak trikitilarien omenez 1991an sortutako eskultura bat da. Kolore bizizko brotxakadez margotutako giza itxurazko bi irudi azaltzen dira. Eserita dagoenak trikia jotzen du eta zutik dagoenak panderoa. Donostiako udalaren enkarguz sortu zuen eskultura hau egileak eta Donostiako Amara Berri auzoko Etxeberritarren plazan kokatuta dago.

## Erreferentziak

* ↑ Bestelako begiradak. Donostiako eskulturak Donostia turismo

## Kanpo estekak

* Datuak: Q45219136
# The White Tower

The White Tower (euskaraz Dorre Zuria) 1950eko Ted Tetzlaff estatubatuar zinema zuzendariaren abenturazko filma bat da. James Ramsey Ullman idazlearen izenburu berdineko The White Tower eleberrian oinarritua dago. Glenn Ford, Alida Valli, Claude Rains, Oscar Homolka, Lloyd Bridges eta Cedric Hardwicke aktoreek antzeztu zuten.
Suitzan girotuta dago, Alpeetako irudi ikusgarriak ikus daitezkeelarik.

## Argumentua

Oharra: Atal honek istorio osoa edo amaiera argitzen du.
Dorre Zuria (fikziozko mendia) inoiz eskalatua izan ez den Matterhorn mendiaren itxurako gailurra da. Iraganean Carla Alteneen aita mendizale ospetsua mendi honen igoera saikeran hil zen. Orain, Carlak (Alida Valli) bere aitaren ametsa egi bilakatu nahi du. Asmo horretarako herrialde ezberdinetako hainbat kidez osatutako mendizale talde bat Alpeetako mendirik garaienetakoa dena igotzen saiatuko da.

## Aktoreak

* Glenn Ford: Martin Ordway
* Alida Valli: Carla Alten
* Claude Rains: Paul DeLambre
* Oskar Homolka: Andreas jauna
* Cedric Hardwicke: Nicholas Radcliffe doktorea
* Lloyd Bridges: Hein
* June Clayworth: Astrid DeLambre andrea
* Lotte Stein: Andreas andrea
* Fred Essler: Knubel jauna
* Edit Angold: Knubel andrea

## Kanpo estekak

* The White Tower filmaren IMDBko fitxa irakurgai (Ingelesez)
* The White Tower filmaren trailer edo iragarkia ikusgai. Youtube.com (Ingelesez)
* Datuak: Q12132905
* Multimedia: The White Tower (film) / Q12132905
# The Wicker Man (2006ko filma)

The Wicker Man (euskaraz Zumitzezko Gizona) 2006ko Neil LaBute estatubatuar zinema zuzendari eta gidoilariak zuzendu eta idatzitako film bat da. Nicolas Cage, Ellen Burstyn, Kate Beahan, Frances Conroy, Leelee Sobieski, Molly Parker eta Diane Delano aktoreek antzeztu zuten.
1973ko izenburu berdineko britainiar filmaren berregokitzapena da, eta hura bezala David Pinner idazlearen Ritual (Errituala) eleberrian oinarritua dago.

## Argumentua

Oharra: Atal honek istorio osoa edo amaiera argitzen du.
Edward Malus (Nicolas Cage) polizia trafiko istripu batetik osatzen ari dela, duela urte batzuk inongo azalpenik gabe utzi zuen Willow (Kate Beahan) neskalagun ohiaren gutun bat jasoko du, honetan misteriotsuki desagertu den bere alaba topatzeko laguntza eskatzen dio.
Edward berehala Willow dagoen Washington estatuko kostaldeko uharte batera bertaratuko da, bertan, erritual bitxiak burutzen dituen biztanle komunitate ilun eta pagano bat bizi da.

## Aktoreak

* Nicolas Cage: Edward Malus
* Ellen Burstyn: Ahizpa Summersisle
* Kate Beahan: Ahizpa Willow Woodward
* Leelee Sobieski: Ahizpa Honey
* Frances Conroy: Moss doktorea
* Molly Parker: Ahizpa Rose / Ahizpa Thorn
* Diane Delano: Ahizpa Beech
* Mary Black: Ahizpa Oak
* Christine Willes: Ahizpa Violet
* Erika Shaye Gair: Rowan Woodward
* Michael Wiseman: Pete ofiziala
* David Purvis: Ivy
* Sophie Hough: Daisy
* Aaron Eckhart: Kamioi geldiguneko patroia
* George A. Murphy: Birginitatearen babeslea
* Matthew Walker: Ur-hegazkinaren pilotua
* James Franco: Tabernako 1. tipoa
* Jason Ritter: Tabernako 2. tipoa

## Ikus gainera

* The Wicker Man (1973ko filma)

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q200827
# The Who

The Who rock talde ingelesa da, 1964an eratua. Taldearen partaide nagusiak Roger Daltrey, Pete Townshend, John Entwistle eta Keith Moon izan ziren hasiera batean.

## Historia

1960ko hamarkadaren erdialdean, Beatles eta Rolling Stones talde britainiarren itzalean rock gogorreko hainbat single argitaratu zituzten, My Generation izanik hauetan aipagarriena. Hiru disko argitaratu zituzten 1968 aurretik, geroz eta ospea handiagoa lortuz. Dena den, euren zuzenekoak ziren ikuslegoa erabat txunditurik uzten zutenak; ia saio guztien amaieran euren instrumentuak, eta batez ere Townshend-ek bere gitarra, suntsitzeari ekiten zioten.
1969an Tommy disko bikoitza argitaratu zuten, askok lehen Rock Operatzat hartzen dutena. 74 minutu eta 24 abestitan Tommy mutiko itsu, gor eta mutuaren istorioa kontatzen da, opera moduko baten formatuan. Diskoak sekulako arrakasta izan zuen mundu mailan, eta The Who momentuko talde garrantzitsuenetarikoa izatera pasa zen.
Kontzertuak egiteari ere jarraitu zioten, zein baino zein handiagoa, eta askotan Tommy osoa jotzen zuten. Hauetako kontzertu bat, Leedsen grabatua eta Live at Leeds izenaz argitaratua, historiako rock kontzertu onenatzat hartzen dute aditu askok.
1971an itzuli zen taldea grabaketa lanetara, eta ondorengo urteetan beste bi disko garrantzitsu argitaratu zituzten, Who's Next eta Quadrophenia. Bigarren hau ere rock opera bat da, eta Tommyren antzera gazte baten gorabeherak kontatzen ditu. 1979an hartan oinarritutako Quadrophenia filma burutu zen.
Beste bi diskoren ondoren, 1978an, Keith Moon bateriajolea sobredosi batek jota hilik aurkitu zuten. Bere heriotzaren ondoren taldeak gora behera askorekin aurrera jarraitu zuen disko berriak argitaratuz, baina ez ziren 70. hamarkada hasierako diskoen mailako beretsukoak. 2002an Entwistlen heriotza etorri zen, eta ordudandik Roger Daltrey eta Pete Townshend dira taldean ofizialki geratzen diren bakarrak. Mundu birak maiz egiten jarraitzen dute, taula gainean beste musikari batzuen laguntza jasotzen dutelarik.
2007ko Maiatzaren 19an lehen aldiz Euskal Herrian jo zuen The Whok, Barakaldoko BECen, hain zuzen ere.

## Diskografia
### Estudioko diskoak

* The Who Sings My Generation (1965)
* A Quick One (1966)
* The Who Sell Out (1967)
* Tommy (1969)
* Who's Next (1971)
* Quadrophenia (1973)
* The Who By Numbers (1975)
* Who Are You (1978)
* Face Dances (1981)
* It's Hard (1982)
* Endless Wire(2006)

### Zuzeneko diskoak

* Live At Leeds (1970)
* Who's Last (1984)
* Join Together (1990)
* Live At The Isle Of Wight Festival 1970 (1996)
* Live At The Royal Albert Hall (2003)

## Kanpo estekak

* Datuak: Q93346
* Multimedia: The Who / Q93346